cometadata/datacite-titles-descriptions-related-identifiers huggingface dataset:
DOI: 10.14457/cu.the.2014.769
title: รัฐไทยกับพลวัตการก่อตัวของเส้นเขตแดนตามแนวคิดรัฐสมัยใหม่หลังเหตุการณ์ ร.ศ.112

description: งานวิจัยเรื่องนี้มีวัตถุประสงค์เพื่อศึกษาพลวัตการก่อตัวของเส้นเขตแดนในรัฐไทยที่เริ่มจะมีความชัดเจนหลังเหตุการณ์ ร.ศ. 112 โดยมีคำถามสำคัญในการวิจัยเรื่องนี้คือหลังเหตุการณ์ ร.ศ. 112 ส่งผลให้พลวัตการก่อตัวของเส้นเขตแดนในรัฐไทยเริ่มจะมีความชัดเจนมากขึ้นตามองค์ประกอบของรัฐสมัยใหม่ที่รัฐจะต้องมีอาณาเขตและเส้นเขตแดนที่ชัดเจนแน่นอนจริงหรือไม่ เพราะเหตุใด ผลการวิจัยพบว่า หลังเหตุการณ์ ร.ศ. 112 ส่งผลให้มีการยอมรับการก่อตัวของเส้นเขตแดนรัฐไทยที่เริ่มจะมีความชัดเจนมากขึ้นตามองค์ประกอบของรัฐสมัยใหม่ที่รัฐจะต้องมีอาณาเขตและเส้นเขตแดนที่ชัดเจนแน่นอน ซึ่งเป็นส่วนสำคัญส่วนหนึ่งที่ส่งผลให้เกิดพลวัตการก่อตัวรัฐชาติสมัยใหม่ตามมาด้วย ดังนั้น เหตุการณ์ ร.ศ. 112 เป็นเหมือนเส้นเขตแดนเส้นสำคัญที่ช่วยก่อเกิดพลวัตการก่อตัวของเส้นเขตแดนที่เริ่มก่อตัวมาตั้งแต่อดีตเริ่มจะปรากฏชัดเจนมากขึ้นเหตุผลสำคัญเป็นเพราะเหตุการณ์ ร.ศ.112 ส่งผลกระทบต่ออำนาจของชนชั้นนำรัฐไทยโดยตรง ซึ่งมีสาเหตุมาจากรัฐไทยไม่มีเส้นเขตแดนที่ชัดเจนแน่นอนตามแนวคิดรัฐสมัยใหม่ ด้วยเหตุนี้ ชนชั้นนำรัฐไทยจึงไม่สามารถรักษาอำนาจและผลประโยชน์เหนือดินแดนทั้งหมดไว้ได้ ที่สำคัญหลังเหตุการณ์ ร.ศ. 112 เมื่อรัฐไทยสูญเสียอำนาจเหนือดินแดนฝั่งซ้ายแม่น้ำโขงให้กับฝรั่งเศสชนชั้นนำรัฐไทยมีความคิดว่าการสูญเสียอำนาจทางการปกครองเหนือดินแดนครั้งนี้เป็นการเสื่อมเสียเกียรติยศและอำนาจของชนชั้นนำอย่างยิ่ง ดังนั้น การจะรักษาเกียรติยศและอำนาจเหนือดินแดนในพระราชอาณาเขตไว้ต่อไปได้ รัฐจะต้องมีเส้นเขตแดนตามแนวคิดรัฐสมัยใหม่แบบตะวันตก พลวัตการก่อตัวของเส้นเขตแดนหลังเหตุการณ์ ร.ศ. 112 เป็นการก่อตัวที่เริ่มชัดเจนมากขึ้นตามแนวคิดรัฐสมัยใหม่และมีการพัฒนาไปอย่างต่อเนื่องจวบจนถึงปัจจุบัน
DOI: 10.14457/cu.the.2014.770
title: การวิเคราะห์ภาวะผู้นำทางวิชาการของผู้บริหารโรงเรียนพระปริยัติธรรม แผนกสามัญศึกษา

description: การวิจัยครั้งนี้เป็นการวิจัยเชิงบรรยาย มีวัตถุประสงค์เพื่อ 1) เพื่อวิเคราะห์องค์ประกอบของภาวะผู้นำทางวิชาการของผู้บริหารโรงเรียนพระปริยัติธรรม แผนกสามัญศึกษา 2) เพื่อศึกษาระดับการปฏิบัติจริงตามองค์ประกอบภาวะผู้นำทางวิชาการของผู้บริหาร ตามความคิดเห็นของผู้บริหารและบุคลากร และ 3) เพื่อเปรียบเทียบระดับการปฏิบัติจริงตามองค์ประกอบภาวะผู้นำทางวิชาการของผู้บริหาร ตามความคิดเห็นของผู้บริหารและบุคลากร วิเคราะห์องค์ประกอบภาวะผู้นำทางวิชาการของผู้บริหารโรงเรียน โดยการสัมภาษณ์ผู้ทรงคุณวุฒิ จำนวน 20 คน วิเคราะห์ข้อมูลด้วยค่าความถี่ ร้อยละ และวิเคราะห์เนื้อหา ศึกษาระดับการปฏิบัติจริงตามองค์ประกอบภาวะผู้นำทางวิชาการของผู้บริหาร โดยการเก็บรวบรวมข้อมูลเชิงปริมาณด้วยแบบสอบถาม ผู้ให้ข้อมูล คือ 1) ผู้บริหาร จำนวน 164 คน และ 2) ครูผู้สอน จำนวน 305 คน วิเคราะห์ค่าเฉลี่ย และส่วนเบี่ยงเบนมาตรฐาน และเปรียบเทียบระดับการปฏิบัติจริงตามองค์ประกอบภาวะผู้นำทางวิชาการของผู้บริหาร โดยใช้การทดสอบค่าที (t-test) ผลการวิจัยสรุปได้ดังนี้ 1) ผลการวิเคราะห์องค์ประกอบภาวะผู้นำทางวิชาการของผู้บริหารโรงเรียนพระปริยัติธรรม แผนกสามัญศึกษา ประกอบด้วย 3 องค์ประกอบ 15 พฤติกรรม ได้แก่ องค์ประกอบที่ 1 การกำหนดพันธกิจของโรงเรียน มี 2 พฤติกรรม องค์ประกอบที่ 2 การจัดการด้านหลักสูตรและ การเรียนการสอน มี 5 พฤติกรรม และองค์ประกอบที่ 3 คุณลักษณะความเป็นผู้นำทางวิชาการและการส่งเสริมบรรยากาศทางวิชาการของโรงเรียน มี 8 พฤติกรรม 2) ผลการศึกษาระดับการปฏิบัติจริงตามองค์ประกอบภาวะผู้นำทางวิชาการของผู้บริหาร ตามความคิดเห็นของผู้บริหารโรงเรียนและครูผู้สอน ทุกองค์ประกอบ โดยภาพรวม อยู่ในระดับมาก 3) ผลการเปรียบเทียบการปฏิบัติจริงตามองค์ประกอบภาวะผู้นำทางวิชาการของผู้บริหาร ตามความคิดเห็นของผู้บริหารโรงเรียนและครูผู้สอน โดยภาพรวม มีค่าเฉลี่ยแตกต่างกัน อย่างมีนัยสำคัญทางสถิติที่ระดับ 0.05 เมื่อพิจารณารายองค์ประกอบ องค์ประกอบที่ 1 โดยรวม มีค่าเฉลี่ยไม่แตกต่างกัน ส่วนองค์ประกอบที่ 2 และ 3 โดยรวม มีค่าเฉลี่ยแตกต่างกัน อย่างมีนัยสำคัญทางสถิติที่ระดับ 0.05
DOI: 10.14457/cu.the.2014.771
title: ผลของการจัดกิจกรรมการเรียนรู้ด้วยกลวิธีเอฟโอพีเอสที่มีต่อความสามารถในการให้เหตุผลทางคณิตศาสตร์และการใช้ตัวแทนความคิดทางคณิตศาสตร์ของนักเรียนมัธยมศึกษาปีที่ 2

description: การวิจัยครั้งนี้มีวัตถุประสงค์เพื่อ 1) เปรียบเทียบความสามารถในการให้เหตุผลทางคณิตศาสตร์และการใช้ตัวแทนความคิดทางคณิตศาสตร์ของนักเรียนที่ได้รับการจัดกิจกรรมการเรียนรู้ด้วยกลวิธีเอฟโอพีเอส ก่อนและหลังเรียน 2) เปรียบเทียบความสามารถในการให้เหตุผลทางคณิตศาสตร์และการใช้ตัวแทนความคิดทางคณิตศาสตร์ ของนักเรียนที่ได้รับการจัดกิจกรรมการเรียนรู้ด้วยกลวิธีเอฟโอพีเอสและนักเรียนที่ได้รับการจัดกิจกรรมการเรียนรู้แบบปกติ โดยมีกลุ่มตัวอย่างเป็นนักเรียนชั้นมัธยมศึกษาปีที่ 2 ในภาคการศึกษาต้น ปีการศึกษา 2557 ของโรงเรียนเจริญศิลป์ “โพธิ์คำอนุสรณ์” จำนวน 66 คน เครื่องมือที่ใช้ในการเก็บรวบรวมข้อมูลประกอบด้วยแบบวัดความสามารถในการให้เหตุผลทางคณิตศาสตร์ ฉบับก่อนเรียนและฉบับหลังเรียน และแบบวัดการใช้ตัวแทนความคิดทางคณิตศาสตร์ ฉบับก่อนเรียนและฉบับหลังเรียน ผู้วิจัยวิเคราะห์ข้อมูลโดยใช้ค่ามัชฌิมเลขคณิต ส่วนเบี่ยงเบนมาตรฐาน ค่าสถิติเอฟ (F-Test) และค่าสถิติ ANCOVA ผลการวิจัยพบว่า 1) ความสามารถในการให้เหตุผลทางคณิตศาสตร์และการใช้ตัวแทนความคิดทางคณิตศาสตร์ของนักเรียนที่ได้รับการจัดกิจกรรมการเรียนรู้ด้วยกลวิธีเอฟโอพีเอสหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05 และ 2) ความสามารถในการให้เหตุผลทางคณิตศาสตร์และการใช้ตัวแทนความคิดทางคณิตศาสตร์ของนักเรียนที่ได้รับการจัดกิจกรรมการเรียนรู้ด้วยกลวิธีเอฟโอพีเอสสูงกว่านักเรียนที่ได้รับการจัดกิจกรรมการเรียนรู้แบบปกติ อย่างมีนัยสำคัญทางสถิติที่ระดับ .05
DOI: 10.14457/cu.the.2014.772
title: การศึกษากระบวนการถ่ายทอดการบรรเลงแคนลายแม่บทของครูสมบัติ สิมหล้า

description: การวิจัยครั้งนี้มีวัตถุประสงค์เพื่อ 1) ศึกษากระบวนการถ่ายทอดการบรรเลงแคนและการวิเคราะห์ลายแม่บททั้ง 6 ลาย ได้แก่ ลายใหญ่ ลายน้อย ลายสุดสะแนน ลายโป้ซ้าย ลายเซ และลายสร้อย ของครูสมบัติ สิมหล้า 2) สร้างคู่มือฝึกทักษะการบรรเลงแคนลายแม่บททั้ง 6 ลาย ได้แก่ ลายใหญ่ ลายน้อย ลายสุดสะแนน ลายโป้ซ้าย ลายเซ และลายสร้อย ตามแนวทางการสอนของครูสมบัติ สิมหล้า วิธีการดำเนินการวิจัยครั้งนี้ใช้ระเบียบวิธีการวิจัยเชิงคุณภาพเก็บรวบรวมข้อมูลโดยการศึกษาเอกสาร การสัมภาษณ์เชิงลึก วิเคราะห์ข้อมูลด้วยวิธีการตีความ สร้างข้อสรุปแบบอุปนัย และนำเสนอเป็นความเรียง ผลการวิจัยพบว่า 1.ครูสมบัติ สิมหล้า ได้รับการถ่ายทอดการบรรเลงแคนอย่างเข้มข้นจากบิดาของท่านและครูหมอแคน จนเชี่ยวชาญด้านการบรรเลงแคนและการถ่ายทอดแคน สามารถแบ่งกลุ่มลูกศิษย์ออกเป็น 3 กลุ่ม ดังนี้ 1) กลุ่มที่มีพื้นฐานด้านการบรรเลงแคนลายแม่บทมาแล้ว 2) กลุ่มที่ไม่มีพื้นฐานด้านการบรรเลงแคนลายแม่บท แต่มีพื้นฐานการบรรเลงแคนมาแล้ว 3) กลุ่มที่ไม่มีพื้นฐานการบรรเลงแคน สำหรับการเรียนการสอนการบรรเลงแคนลายแม่บทของครูสมบัติ สิมหล้า มี 2 ลักษณะ คือ การสอนแบบเดี่ยวและการสอนบรรเลงประกอบหมอลำ โดยสอนที่บ้านและสถาบันการศึกษาที่ได้รับเชิญ เช่น โรงเรียน มหาวิทยาลัย ซึ่งมีหลักการสอนที่สำคัญ 4 ประการ คือ สอนตามระดับความสามารถของผู้เรียน สอนวิธีการบรรเลง สอนบทเพลง สอนทักษะอย่างเป็นขั้นตอนโดยการสอนแบบมุขปาฐะด้วยการอธิบาย สาธิต อุปมา อุปมัย เพื่อให้ผู้เรียนสามารถเข้าใจเนื้อหาสาระและสามารถปฏิบัติได้อย่างถูกต้องตามขั้นตอน ซึ่งครูสมบัติ สิมหล้า เน้นมากที่สุด คือ การทำเสียงหรือสร้างเทคนิคในการบรรเลงให้หลากหลาย ชัดเจน เพื่ออรรถรสในการฟัง และได้ทำการวิเคราะห์ลายแคนแม่บทเพื่อนำไปจัดสร้างคู่มือการสอนทักษะการบรรเลงแคนลายแม่บท โดยการนำเอาทฤษฎีของ ณรุทธ์ สุทธจิตต์ สนอง คลังพระศรี และสถาพร นุชดอนไผ่ มาพัฒนาและประยุกต์ในการวิเคราะห์ลายแม่บทครั้งนี้ 2. คูมือการสอนทักษะการบรรเลงแคนลายแม่บทของครูสมบัติ สิมหล้า ประกอบด้วย 1) ปก 2) คำนำ 3) คำชี้แจงในการใช้คูมือ 4) สารบัญ 5) เนื้อหาสาระที่จำเป็นสำหรับการสอนและการฝึกทักษะการบรรเลงแคนลายแม่บท ประกอบด้วย ประวัติความเป็นมาของแคน ลักษณะทางกายภาพของแคน ช่วงเสียงและตำแหน่งของเสียงแคน บทบาทหน้าที่ของแคนในวงดนตรีพื้นบ้านประเภทต่างๆ โน้ตแบบฝึกและบทเพลงที่ใช้ในการสอน 6) วิธีการสอนและขั้นการฝึกทักษะ ได้แก่ ขั้นที่ 1 รู้จักผู้เรียน เป็นขั้นตอนที่ทำให้ผู้สอนทำความเข้าใจและทำความรู้จักกับผู้เรียน ขั้นที่ 2 พื้นฐานการจับแคนและท่าทางในการบรรเลงแคน ขั้นที่ 3 การใช้ลิ้นในการตัดลม ขั้นที่ 4 การแบ่งหน้าที่ของนิ้ว และการไล่นิ้ว ขั้นที่ 5 ฝึกเทคนิคและการสร้างเสียงต่างๆ 7) การวัดและประเมินผล 8) แหล่งข้อมูล
DOI: 10.14457/cu.the.2014.773
title: การวิเคราะห์สภาพปัญหาและแนวทางการจัดการเวลาของครู: การวิจัยแบบผสมวิธี

description: การวิจัยครั้งนี้มีวัตถุประสงค์คือ 1) เพื่อศึกษาและเปรียบเทียบระดับการจัดการเวลาของครูเมื่อจำแนกตามภูมิหลัง 2) เพื่อศึกษาสภาพปัญหาการจัดการเวลาของครู และ 3) เพื่อเสนอแนวทางการจัดการเวลาของครู ดำเนินการวิจัยแบบผสมวิธี รูปแบบ explanatory sequential design ประกอบด้วย 2 ขั้นตอน คือ ขั้นตอนแรกศึกษาข้อมูลเชิงปริมาณ โดยใช้แบบสอบถามจำนวน 304 ฉบับจากตัวอย่างครูสำนักงานเขตพื้นที่การศึกษามัธยมศึกษา กรุงเทพมหานคร จำนวน 17 โรงเรียน ขั้นตอนที่สองศึกษาข้อมูลเชิงคุณภาพ โดยนำผลการศึกษาจากข้อมูลเชิงปริมาณตอนที่ 1 มาพิจารณาคัดเลือกตัวอย่างผู้ให้สัมภาษณ์ที่มีการจัดการเวลาระดับต่ำและสูง ระดับละ 12 คน รวม 24 คน วิเคราะห์ข้อมูลเชิงปริมาณด้วยสถิติบรรยาย และความแปรปรวนทางเดียว วิเคราะห์ข้อมูลเชิงคุณภาพด้วยการวิเคราะห์เนื้อหา ผลการวิจัยที่สำคัญสรุปได้ดังนี้ 1. ครูมีการจัดการเวลาโดยเฉลี่ยอยู่ในระดับปานกลาง (X= 3.449 ,SD = 0.420) และเมื่อพิจารณาภูมิหลัง พบว่า ระดับการจัดการเวลาของครูแตกต่างกันตามอายุและประสบการณ์การทำงานอย่างมีนัยสำคัญทางสถิติที่ระดับ .05 โดยครูที่มีอายุมากกว่า 50 ปี และมีประสบการณ์การทำงานมากกว่า 35 ปี มีระดับการจัดการเวลาสูงกว่าเมื่อเทียบกับครูที่มีอายุและประสบการณ์การทำงานในช่วงอื่น 2. สภาพปัญหาการจัดการเวลาของครูได้แก่ 1) ปัญหาจากตนเอง แบ่งเป็น 4 ด้าน คือ ลักษณะนิสัยที่ไม่เหมาะสม การขาดทักษะการทำงาน การอาศัยความช่วยเหลือจากเพื่อนร่วมงาน และการประสานงานครู 2) ปัญหาจากบุคคลอื่น คือ การมอบหมายงานของฝ่ายบริหารที่ไม่เหมาะสม และ 3) ปัญหาจากงบประมาณของโรงเรียน คือ การขาดแคลนวัสดุอุปกรณ์ 3. แนวทางการจัดการเวลาของครูได้แก่ 1) การวางแผนและกำหนดเป้าหมาย แบ่งเป็น 2 ด้าน คือ ด้านการวางแผน และด้านการกำหนดเป้าหมาย 2) การลำดับความสำคัญของงาน 3) การควบคุมการปฏิบัติงานให้บรรลุตามเวลา แบ่งเป็น 2 ด้าน คือ ด้านการกำกับเวลา และด้านการจัดการอุปสรรคในการใช้เวลา และ 4) แนวคิดบวกในการทำงาน
DOI: 10.14457/cu.the.2014.774
title: การรับรู้และทัศนคติของนักท่องเที่ยวต่างชาติที่มีต่อสื่อประชาสัมพันธ์เตือนภัยพิบัติในประเทศไทย

description: การวิจัยครั้งนี้มีวัตถุประสงค์เพื่อ 1. ศึกษาการรับรู้ของนักท่องเที่ยวต่างชาติที่มีต่อสื่อประชาสัมพันธ์เตือนภัยพิบัติทางธรรมชาติในประเทศไทย 2. ศึกษาทัศนคติของนักท่องเที่ยวต่างชาติที่มีต่อสื่อประชาสัมพันธ์เตือนภัยพิบัติทางธรรมชาติในประเทศไทย 3.เพื่อศึกษาความสัมพันธ์ระหว่างการรับรู้และทัศนคติของนักท่องเที่ยวต่างชาติที่มีต่อสื่อประชาสัมพันธ์เตือนภัยพิบัติทางธรรมชาติในประเทศไทย โดยใช้ระเบียบวิจัย 2 แบบ คือ การวิจัยเชิงคุณภาพซึ่งใช้การรวบรวมข้อมูลเกี่ยวกับรูปแบบสารและภาพประกอบเกี่ยวกับสื่อประชาสัมพันธ์เตือนภัยพิบัติทางธรรมชาติตามสื่อที่ผู้วิจัยเลือกมา คือ สื่อสิ่งพิมพ์ สื่ออินเทอร์เน็ตและสื่อนอกบ้านของกรมป้องกันและบรรเทาสาธารณภัย ศูนย์เตือนภัยพิบัติแห่งชาติ และโรงแรมในท้องถิ่น ที่ปรากฏในประเทศไทยตั้งแต่เดือนมีนาคมถึงเดือนสิงหาคม พ.ศ.2557 รวมระยะเวลา 6 เดือน และใช้การวิจัยเชิงปริมาณจากการเก็บแบบสอบถามจากนักท่องเที่ยวต่างชาติ จำนวน 400 คน ผลการวิจัยเชิงคุณภาพพบว่า กรมป้องกันและบรรเทาสาธารณภัยใช้แผ่นพับ โปสเตอร์เตือนภัยคลื่นยักษ์สึนามิ ใช้เว็บไซต์ email Twitter และ ป้ายเตือนภัยสึนามิ ศูนย์เตือนภัยพิบัติแห่งชาติใช้บทความในหนังสือพิมพ์ เว็บไซต์ email Twitter โรงแรมท้องถิ่นใช้แผ่นพับ ใช้เว็บไซต์ email Facebook Twitter Instagram Blog เช่น Tumblr และ mobile application for IPhone& Androids และผลวิจัยเชิงปริมาณ พบว่านักท่องเที่ยวต่างชาติมีการรับรู้ต่อสื่อประชาสัมพันธ์เตือนภัยพิบัติทางธรรมชาติในประเทศไทยในระดับดี และนักท่องเที่ยวต่างชาติ มีทัศนคติต่อสื่อประชาสัมพันธ์เตือนภัยพิบัติทางธรรมชาติในระดับปานกลาง การรับรู้และทัศนคติต่อของนักท่องเที่ยวต่างชาติที่มีต่อสื่อประชาสัมพันธ์เตือนภัยพิบัติทางธรรมชาติในประเทศไทยมีความสัมพันธ์กันในเชิงบวก
DOI: 10.14457/cu.the.2014.775
title: กระบวนการสร้างสรรค์การแสดงเพื่อสื่อสารเจตจำนงอิสระของสตรี จากการผสมผสานเรื่องรามเกียรติ์และเรื่องเดอะริงไซเคิล

description: การวิจัยเชิงสร้างสรรค์ เรื่องกระบวนการสร้างสรรค์การแสดงเพื่อสื่อสารเจตจำนงอิสระของสตรี จากการผสมผสานเรื่องรามเกียรติ์และเรื่องเดอะริงไซเคิลมีวัตถุประสงค์การวิจัย คือ เพื่อศึกษาและค้นหากระบวนการสร้างสรรค์จากการผสมผสานข้ามวัฒนธรรมการแสดง จากเรื่องรามเกียรติ์และเรื่องเดอะริงไซเคิล และสร้างสรรค์เป็นการแสดงร่วมสมัย อีกทั้งเพื่อศึกษาการรับรู้และทัศนคติของผู้ชมที่มีต่องานการแสดงร่วมสมัยที่เกิดจากการผสมผสานข้ามวัฒนธรรมด้วย ผลการวิจัยพบว่า กระบวนการสร้างสรรค์การแสดงเพื่อสื่อสารเจตจำนงอิสระของสตรี จากการผสมผสานเรื่องรามเกียรติ์และเรื่องเดอะริงไซเคิล มีการพัฒนาประเด็นที่ต้องการสื่อสารในการแสดง โดยตัวเรื่องทั้งสองเรื่องเป็นมหากาพย์และมีการนำเสนอภาพตัวละครหญิงที่เป็นผู้ถูกกระทำเหมือนกัน ผู้วิจัยจึงนำภาพตัวละครหญิงจากทั้งสองเรื่องมาตีความและดึงเนื้อหาใจความที่เกี่ยวกับเจตจำนงอิสระ(Free Will)ในตัวละครหญิงเหล่านั้นออกมา กลายเป็นการผสมผสานเนื้อหาเพื่อสื่อสารที่เกิดขึ้นผ่านการปะทะทางความคิดเจตจำนงอิสระระหว่างสองตัวละครหญิง ในส่วนของรูปแบบการแสดงนั้น สร้างสรรค์ภายใต้แนวทางการผสมผสานข้ามวัฒนธรรมการแสดงผ่านองค์ประกอบต่างๆ ตัวอย่างเช่น ดนตรีและการเคลื่อนไหว โดยดนตรีจะบรรเลงผสมผสานโดยใช้เสียงเครื่องดนตรีตะวันตกบรรเลงทำนองและรูปแบบจังหวะตามประเภทเพลงตามขนบเดิมที่ใช้บรรเลงประกอบการแสดงโขน เช่น เพลงกราวนอก เป็นต้น ส่วนการเคลื่อนไหวร่างการเป็นการร่ายรำไทยประยุกต์ แบบนาฏศิลป์ไทยที่มีการผสมกับลีลาการเต้นบัลเล่ต์ ฉะนั้นในการสร้างสรรค์ใหม่นี้ จึงไม่ได้เป็นการนำเอาเรื่องรามเกียรติ์และการแสดงโขนมาทำซ้ำในรูปแบบใหม่ และไม่ได้เป็นเพียงการตีความใหม่จากเพียงเรื่องใดเรื่องหนึ่ง หากแต่เกิดจากการตีความแล้วซึ่งองค์ประกอบของการแสดงทั้งสองการแสดง ทั้งในส่วนของตัวเรื่องและรูปแบบการแสดง ผลจากการศึกษาการรับรู้และทัศนคติผู้ชมและผู้เชี่ยวชาญ พบว่า การผสมผสานเนื้อเรื่องและรูปแบบระหว่างเรื่อง The Ring Cycle (ปกรณัมแหวน) กับมหากาพย์รามเกียรติ์ มีความน่าสนใจและแปลกใหม่ ผู้ชมมีความพึงพอใจต่อตัวละครนางสีดามากที่สุด ส่วนองค์ประกอบด้านแสงเป็นที่พึงพอใจมากที่สุด รองลงมา คือ ท่ารำ และ การขับร้อง (ไทยเดิม) ตามลำดับ ในด้านของดนตรี ผู้ชมให้ความคิดเห็นว่า ดนตรีมีส่วนต่อการสื่อสารอารมณ์มากที่สุดและยังมีส่วนช่วยต่อการจดจำตัวละครอีกด้วย และจากการเสวนาหลังการแสดงกับกลุ่มผู้เชี่ยวชาญ ผู้เชี่ยวชาญให้คำชี้แนะไว้ว่า การจะหยิบของเดิมมาทำใหม่ ยิ่งทำการผสมผสานนั้น จำเป็นที่ผู้จะทำงานสร้างสรรค์แนวนี้ ต้องศึกษาถึงแก่นวัฒนธรรม ไม่ได้ให้อนุรักษ์ แต่ต้องไม่ทำลาย
DOI: 10.14457/cu.the.2014.776
title: แนวคิดในการเชื่อมโยงสื่อและวิธีการในการกำกับการแสดงของผู้กำกับละครโทรทัศน์ที่มีผลงานในละครเวทีและภาพยนตร์

description: การวิจัยครั้งนี้มีวัตถุประสงค์เพื่อ 1) ศึกษาภูมิหลังและประสบการณ์ของผู้กำกับละครโทรทัศน์ที่มีผลงานใน ละครเวทีและภาพยนตร์ 2) ศึกษาแนวคิดของผู้กำกับละครโทรทัศน์ในการสร้างสรรค์ผลงานละครในสื่อที่แตกต่างกัน 3) ศึกษากลวิธีในการเชื่อมโยงสื่อที่ผู้กำกับแต่ละคนใช้ในการกำกับการแสดงละครโทรทัศน์ โดยใช้แนวทางการวิจัยเชิงคุณภาพศึกษาผู้กำกับการแสดงจำนวน 6 คนด้วยวิธีแบบสหวิธีการ (multi metodology) ได้แก่ การสังเกตการณ์แบบมีส่วนร่วม (participant observer) ในฐานะนักแสดง การสัมภาษณ์เจาะลึก (in-depth interview) การวิเคราะห์ข้อมูลจากเอกสาร (documentary research) รวมถึงสัมภาษณ์นักแสดงที่เคยมีประสบการณ์ในการทำงานร่วมกับผู้กำกับการแสดงดังกล่าว ผลการวิจัยพบว่า ภูมิหลัง ด้านการศึกษา ความสนใจ และประสบการณ์ในการกำกับการแสดงเรื่องต่างๆมีอิทธิพลต่อวิธีการกำกับการแสดง และสามารถจำแนกผู้กำกับการแสดงออกได้เป็น 3 กลุ่ม ได้แก่ ผู้กำกับละครโทรทัศน์ที่เคยมีผลงานการกำกับการแสดงภาพยนตร์ ผู้กำกับละครโทรทัศน์ที่เคยมีผลงานการกำกับการแสดงละครเวทีและภาพยนตร์ และผู้กำกับละครโทรทัศน์ที่เคยมีประสบการณ์ในฐานะอื่นคือ นักแสดง และนักเขียน สามารถจำแนกแนวคิดในการสร้างสรรค์งานได้ 6 ประการ คือ 1) มีความเข้าใจชีวิต 2)เข้าใจหลักการแสดง 3)มีความสามารถในการเล่าเรื่อง 4)เปิดโลกทัศน์ใหม่ให้แก่สังคม 5)มีความเชี่ยวชาญด้านองค์ประกอบศิลป์ 6)ตระหนักในความเป็นอุตสาหกรรมบันเทิง ด้านกลวิธีในการเชื่อมโยงสื่อ พบว่า มีการเชื่อมโยงคุณลักษณะด้านเทคนิค และคุณลักษณะด้านปรัชญาจากทั้งละครเวทีภาพยนตร์เข้าสู่ละครโทรทัศน์ ผ่านหลักการกำกับการแสดงที่ผสานระหว่างประสบการณ์จากมุมมองเฉพาะบุคคล การมีจิตวิทยาในการทำงานร่วมกับทีมงาน และต้องมีความรับผิดชอบต่อสังคม ด้านวิธีการกำกับการแสดง พบว่า ผู้กำกับที่มีประสบการณ์จากภาพยนตร์จะเน้นภาพรวมของละคร มากกว่าการแสดง ส่วนผู้กำกับการแสดงอีก 2 กลุ่มจะเน้นรายละเอียดด้านการแสดงมากกว่า โดยใช้วิธีการสื่อสารเพื่อให้นักแสดงเข้าใจบริบทของเรื่องและคุณลักษณะตัวละคร การกำกับนักแสดงใหม่จะใช้วิธีสร้างความผ่อนคลายก่อนที่จะให้แสดง สำหรับปัญหาที่ผู้กำกับจะต้องเผชิญสามารถจำแนกออกเป็น 4 ประการ คือ บทละครไม่สมบูรณ์ ทักษะการแสดงของนักแสดง ทัศนคติในการทำงานระหว่างทีมงาน และ ปัญหาเชิงเทคนิคนอกจากนี้ยังพบว่าผู้กำกับการแสดงส่วนใหญ่มักมีส่วนร่วมในทุกขั้นตอนของการผลิตละคร ซึ่งรวมถึงขั้นตอนการตัดต่อ เพื่อแก้ไขปัญหาทางการแสดง และเติมเต็มเรื่องราวให้สมบูรณ์ขึ้น
DOI: 10.17037/data.00001170
title: Household and Parasitology Survey, Kwale County, Kenya, 2015

description: A community-based cross-sectional survey was conducted as the baseline for a cluster-randomised, controlled trial - the TUMIKIA Trial - comparing annual or biannual community-wide treatment targeting all ages with annual school-based treatment targeting 2–14 year olds. Household demographics, socioeconomic status, and water and sanitation conditions were collected through a structured questionnaire. Structured observations were made of household sanitation facilities. Individuals aged two years and above were randomly selected during households surveys and requested to provide stool samples, which were assessed for presence and intensity of STH infection using the Kato-Katz thick smear method. Information on recent deworming, sanitation and hygiene behaviours, and shoe-wearing was also collected from individuals who provided stool samples. Data are provided as a comma separated value file with accompanying data dictionary.
description: Data was collected using electronic forms on smartphones implemented via SurveyCTO.
DOI: 10.14457/cu.the.2014.148
title: EFFECT OF MN ON PHOTOLUMINESCENCE OF ZNS SYNTHESIZED BY MICRO-EMULSION METHOD

description: Photoluminescence property of ZnS nanoparticles could be improved by doping other components, such as manganese. Mn-doped ZnS nanoparticles is one of promising candidates for application in novel devices, such as solar cell and solar concentrator. An aim of this research is set to synthesize Mn-doped ZnS nanoparticles via micro-emulsion method because of its advantage in controlling particle size of resultant nanoparticles via the molar ratio of water to surfactant (W). It is well recognized that nominal particle size and Mn concentration of Mn-doped ZnS nanoparticles affect photoluminescence property. The synthesized Mn-doped ZnS nanoparticles were characterized by X-ray diffractometer, transmission electron microscopy (TEM), field emission scanning electron microscopy (FE-SEM) and spectrofluorometer. For analyzed results, the primary particle size of Mn-doped ZnS nanoparticles increases when the molar ratio of water to surfactant increases because of effect of reversed micelle size. In addition, emission intensity from Mn and ZnS increases when primary particle size deceases. For various Mn concentrations, the relative emission intensity from Mn to emission intensity from ZnS increases when Mn concentration increases.
DOI: 10.14457/cu.the.2014.149
title: PLANTWIDE CONTROL STRUCTURE DESIGN FOR BUTANE ISOMERIZATION PROCESS

description: This work describes the application of the plantwide control design procedure of Wongsri (Wongsri, 2015) and the butane isomerization process. The significance of the procedure is the use of quantifiers and their handlers to design plant level quantifier (inventory) control to stabilize the material flow. Next to maintain the quality of the products, the material and heat disturbance management are used to design for plant level disturbance rejection loops for dynamic efficiency. The column control loops are designed to shift plus and minus disturbance in the desired direction. Then the unit level loop design is carried out. The plant equipped with this designed control structure is called a Fixture Plant. The new design is compared with Luyben’s design.
DOI: 10.14457/cu.the.2014.150
title: ACCURACY OF ORIGINAL GAS IN PLACE ESTIMATION BY MATERIAL BALANCE IN RADIAL WATER-DRIVE DRY-GAS RESERVOIRS

description: One of the commonly used methods to estimate the original gas in place (OGIP) for water-drive dry-gas reservoirs is the material balance method, the (GpBg+WpBw)/(Bg-Bgi) versus We/(Bg-Bgi) plot (water-drive form) or the p/z versus Gp plot (depletion-drive form). Due to tank assumption of material balance, this method can lead to some errors of the estimation under certain circumstances. In order to investigate the error of estimated OGIP from these plots for cases having different permeability, aquifer sizes, shut-in durations, and amounts of historical data, a hypothetical dry-gas reservoir was created in a reservoir simulator. Production data from the simulation were used to make plots in order to determine OGIPs using four different water influx models, namely, simple aquifer model, Fetkovich, van Everdingen & Hurst, and Carter & Tracy. Results from this study show that p/z versus Gp plot with enough amount of historical data is still applicable if aquifer size is not larger than 10 PV. The (GpBg+WpBw)/(Bg-Bgi) versus We/(Bg-Bgi) plot with proper shut-in durations and water influx models is applicable for aquifer size up to 100 PV. The error increases when the aquifer size increases but decreases when the permeability increases. When shut-in duration increases, the errors in 50 mD cases decrease but the errors in 500 mD cases are not affected. If the aquifer size is unknown, OGIP can still be accurately estimated if the actual aquifer size is not larger than 30 PV in 50 mD cases and 100 PV in 500 mD cases.
DOI: 10.14457/cu.the.2014.151
title: HEAT TRANSFER MODEL FOR THE PREDICTION OF BOTTOM HOLE CIRCULATING TEMPERATURE WHILE DRILLING

description: In typical drilling operation, bottom hole circulating temperature (BHCT) is one of the key parameters that control the drilling process. Therefore, the lacking of the accurate downhole temperature data can lead to many possible difficulties or even failure when performing the drilling operation or related work. This paper discusses an offshore field with directional wells where the wells encountered harsh environment for downhole drilling components. Relatively high chances of temperature related MWD/LWD failures were also observed. Such a problem generally leads to the delay in operational and financial perspectives. In order to avoid the mentioned issue, we will need an effective tool to foresee the borehole temperature while drilling. In this study, the BHCT shall be mathematically solved from the heat transfer model associated with the field data. This tool is also expected to be compatible with the working environment and to be used specifically in the exact area of work. The results demonstrated similar alignment of BHCT prediction compared to the measured data. Moreover, BHCT adjusted factor were introduced to the prediction model in order to improve model accuracy. The sensitivity analysis results showed that the geothermal gradient significantly affects the predicted BHCT.
DOI: 10.14457/cu.the.2014.152
title: PROCESS IMPROVEMENT FOR NEW PRODUCT DEVELOPMENT CASE STUDY: INTEGRATED CIRCUITS CHIP

description: The objective of this thesis is to develop the approaches to improve performance of new product development in semiconductor device. The proposed approaches are focusing on aspect of time which provides the guidance on how the project leader will effectively develop the new product with minimum of delay in schedule. The approaches that will be implemented to reduce or prevent the delay in schedule of new product development are consist of scope & requirement management, work breakdown structure (WBS), failure mode and effect analysis (FMEA) and earned value management (EVM). These approaches are primarily intended to solve the delay in schedule problem that painfully hampers the business growth of Company A by assisting the project leader to effectively manage their new product development. The approaches will promote the project leader to manage it right at the first time, and assure there shall be no additional work in later phase of project while also periodically monitors and controls the progress of the project. The case study is proposed to validate these approaches by selecting one project in Company A and implement these approaches into various phase of the project including initiation, planning and execution. The results of implementation have demonstrated the appropriate defined scope and requirements of the project, detailed constructive planning, analytical risk assessment of new product development and timely expected corrective action under project time line during execution.